CELEX: 62012CN0423
Language: el
Date: 2012-09-17 00:00:00
Title: Υπόθεση C-423/12: Αίτηση για την έκδοση προδικαστικής αποφάσεως, την οποία υπέβαλε το Kammarrätten i Stockholm — Migrationsöverdomstolen (Σουηδία) στις 17 Σεπτεμβρίου 2012 — Flora May Reyes. κατά Migrationsverket

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/11
            
         Αίτηση για την έκδοση προδικαστικής αποφάσεως, την οποία υπέβαλε το Kammarrätten i Stockholm — Migrationsöverdomstolen (Σουηδία) στις 17 Σεπτεμβρίου 2012 — Flora May Reyes. κατά Migrationsverket
   (Υπόθεση C-423/12)
   2012/C 355/19
   Γλώσσα διαδικασίας: η σουηδική
   
      Αιτούν δικαστήριο
   
   Kammarrätten i Stockholm — Migrationsöverdomstolen
   
      Διάδικοι στην υπόθεση της κύριας δίκης
   
   
      Προσφεύγουσα: Flora May Reyes
   
      Καθού: Migrationsverket
   
      Προδικαστικά ερωτήματα
   
   
               1)
            
            
               Έχει το άρθρο 2, παράγραφος 2, στοιχείο γ', της οδηγίας 2004/38/ΕΚ (1) για την ελεύθερη κυκλοφορία την έννοια ότι ένα κράτος μέλος μπορεί, υπό ορισμένες προϋποθέσεις, να απαιτήσει από έναν κατιόντα κατ’ ευθεία γραμμή ο οποίος έχει υπερβεί την ηλικία των 21 ετών –προκειμένου να θεωρηθεί συντηρούμενος και, ως εκ τούτου, να εμπίπτει στον ορισμό του μέλους της οικογενείας, κατά το άρθρο 2, παράγραφος 2, στοιχείο γ', της οδηγίας 2004/38/ΕΚ για την ελεύθερη κυκλοφορία — να έχει προσπαθήσει να βρει εργασία, να λάβει βοήθεια για τη συντήρησή του από τις αρχές της χώρας καταγωγής και/ή να συντηρηθεί με άλλο τρόπο, χωρίς τούτο να αποβεί δυνατό;
            
         
               2)
            
            
               Ποια σημασία έχει για την ερμηνεία του όρου «συντηρούμενοι» στο άρθρο 2, παράγραφος 2, στοιχείο γ', της οδηγίας 2004/38/ΕΚ για την ελεύθερη κυκλοφορία, το ότι ένας συγγενής –λόγω προσωπικών περιστάσεων όπως η ηλικία, η εκπαίδευση ή η υγεία– κρίνεται ότι έχει καλές προοπτικές εξευρέσεως εργασίας και, επιπλέον, έχει την πρόθεση να αρχίσει να εργάζεται στο κράτος μέλος, πράγμα το οποίο συνεπάγεται ότι οι προϋποθέσεις προκειμένου αυτός να θεωρηθεί ως συντηρούμενος συγγενής σύμφωνα με τη διάταξη δεν συντρέχουν πλέον;
            
         
      (1)  Οδηγία 2004/38/ΕΚ του Ευρωπαϊκού Κοινοβουλίου και του Συμβουλίου της 29ης Απριλίου 2004 σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) αριθ. 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (Κείμενο που παρουσιάζει ενδιαφέρον για τον ΕΟΧ) (ΕΕ L 158, σ. 77)